Hiljaisen viikon iltajumalanpalvelus

Raamatunluvun ja puheen kohdalla voidaan käyttää myös ahteja ja Ristin tien aineistoa.

1. Johdanto

Johdannon edellä voi olla virsi, laulu tai soitinmusiikkia.

Johdannon sijasta voidaan käyttää messun alkusiunausta.

**E** Herra, avaa minun huuleni,

**S** niin suuni julistaa sinun kunniaasi.

**E** Jumala, ole armollinen, pelasta minut.

**S** Riennä avukseni, Herra.

2. Johdantosanat

Johdantosanat laaditaan vapaasti. Niissä otetaan huomioon päivän ja sen jumalanpalveluksen erityisluonne.

3. Virsi

4. Psalmi

Käytetään jotakin Evankeliumikirjassa olevista hiljaisen viikon päivän psalmeista. Psalmi voidaan laulaa tai lukea. Psalmisävelmiä s. 381.

Psalmin sijasta voi olla muuta musiikkia.

5. Raamatunluku

Luetaan jokin vuorossa olevan vuosikerran mukainen lukukappale ja kärsimysevankeliumi. Tekstien välissä on vastaus (virsi, laulu, soitinmusiikkia tai hiljaista mietiskelyä).

Raamatuntekstit tai niiden osa voidaan laulaa.

– lukukappale

– vastaus

– \*evankeliumi

6. Puhe

Puheen sijasta voidaan lukea mietiskelyteksti.

7. Virsi

Virren sijasta voi olla muuta musiikkia.

8. Rukousjakso

Rukousjakso voi alkaa vesperin vuororukouksella (s. 82).

Yhteinen esirukous

Rukous voidaan jaksottaa rukouslauseella, -laululla tai hiljaisuudella.

Yhteisiä esirukouksia s. 206 ja esirukousaiheita s. 229. Voidaan käyttää myös Kyrie-litaniaa (s. 196). Litaniasävelmät s. 405 ja 451.

Päivän rukous

Rukouskehotusta voi seurata lyhyt hiljainen rukous.

Rukous voidaan lukea tai laulaa. Päivän rukouksen sävelmä s. 452.

[**E** Rukoilkaamme.]

– rukous

**S** Aamen.

Isä meidän

Herran rukous lausutaan yhteen ääneen. Se voidaan myös laulaa (sävelmät s. 453, virsikirjan jumalanpalvelusliitteessä nro 805).

Herran rukouksen ekumeenista sanamuotoa (s. 262) voidaan käyttää ekumeenisissa tilaisuuksissa.

Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

\*9. Siunaus

Voidaan käyttää myös Herran siunausta.

**E** Siunatkoon teitä kaikkivaltias ja armollinen Jumala, Isä ja (+) Poika ja Pyhä Henki.

**S** Aamen.

10. Päätösmusiikki

Päätösmusiikkina voi olla virsi, laulu tai soitinmusiikkia.